Εξαιρετική επιλογή διαμονής στο κέντρο της Αθήνας, στην κομβική περιοχή του Θησείου, σε απόσταση αναπνοής από όλα τα βασικά τουριστικά αξιοθέατα και την καλύτερη νυχτερινή ζωή της πρωτεύουσας. Ωστόσο, παρά την κεντρικότατη θέση του, είναι πάρα πολύ ήσυχο και ασφαλές, με υπέροχη θέα όλης της πόλης τόσο από τους εσωτερικούς χώρους, όσο και από την τεράστια εξωτερική βεράντα του. Άμεση και άρτια επικοινωνία με την οικοδέσποινα από την πρώτη στιγμή της κράτησης έως εξής, πολύ εύκολη διαδικασία άφιξης & αναχώρησης. Συστήνεται ανεπιφύλακτα ως ένα από τα καλύτερα διαμερίσματα των Αθηνών είτε για ολιγοήμερη απόδραση αναψυχής, είτε για επαγγελματικούς λόγους. Σίγουρα θα το προτιμήσουμε εκ νέου κατά την επόμενη επίσκεψη μας, Γιώτα σε ευχαριστώ για όλα.